เมื่อวันที่  5  กันยายน  2561  มหาวิทยาลัยขอนแก่นจัดการประชุมร่วมระหว่าง สภามหาวิทยาลัยขอนแก่น และคณะกรรมการส่งเสริมกิจการมหาวิทยาลัยขอนแก่น ซึ่งได้รับเกียรติจาก ดร.ณรงค์ชัย อัครเศรณี นายกสภามหาวิทยาลัย เป็นประธานกล่าวเปิดงาน โดยมีผู้เข้าร่วมประชุมประกอบด้วยคณะกรรมการสภามหาวิทยาลัย และคณะกรรมการบริหารมหาวิทยาลัยขอนแก่น รวมถึงบุคลากรสำนักงานสภามหาวิทยาลัยขอนแก่น กว่า  40  คน ณ มหาวิทยาลัยขอนแก่น วิทยาเขตหนองคาย